
প্রকাশ : ২১ এপ্রিল, ২০১৪


অধ্যাপক ইমেরিটাস ড. আনিসুজ্জামানকে সংবর্ধনা দিলো স্যার ফজলে হাসান আবেদ

অধ্যাপক ইমেরিটাস ড. আনিসুজ্জামান সম্প্রতি ভারতের রাষ্ট্রপতি কর্তৃক প্রদানকৃত তৃতীয় সর্বোচ্চ বেসামরিক পুরস্কার পদ্মভূষণ সম্মাননা পেয়েছেন। এ উপলক্ষে সম্প্রতি ব্র্যাকের প্রতিষ্ঠাতা ও চেয়ারম্যান স্যার ফজলে হাসান আবেদ, কেসিএমজি, ব্র্যাক সেন্টারে সংবর্ধনার  আয়োজন করেন। অধ্যাপক আনিসুজ্জান ব্র্যাক বিশ্ববিদ্যালয়ের বোর্ড অফ ট্রাস্টিজ এর একজন সক্রিয় সদস্য।
ফজলে হাসান আবেদ তার বক্তব্যে বলেন , অধ্যাপক আনিসুজ্জামান শিক্ষা ও সাহিত্যে পদ্মভূষণ পুরস্কার গ্রহণের মাধ্যমে আমাদের দেশকে সম্মানিত করেছেন, আমাদের গৌরব ও মর্যাদাকে সমুন্নত করেছেন যা আমাদের তরুণ সমাজের চলার পথের পাথেয়।তিনি আরো বলেন অধ্যাপক আনিসুজ্জামান আমাদের রাষ্ট্রভাষা আন্দোলন ও মুক্তিযুদ্ধের  সঙ্গে সংযুক্ত ছিলেন।

অনুষ্ঠানে গণপ্রজাতন্ত্রী বাংলাদেশ সরকারের মাননীয় কৃষিমন্ত্রী বেগম মতিয়া চৌধুরী বলেন, আমাদের দেশের সাহিত্য ও সংস্কৃতি জগতের এক কীর্তিমান পুরুষ অধ্যাপক আনিসুজ্জামান।

অধ্যাপক আনিসুজ্জামান, স্যার আবেদ এবং অনুষ্ঠানে উপস্থিত সকলকে ধন্যবাদ জ্ঞাপন করেন। তিনি আশাবাদ ব্যক্ত করে বলেন, দেশের তরুণরা মুক্তিযুদ্ধের চেতনা নিয়ে এগিয়ে যাবে।

অনুষ্ঠানে ব্র্যাক বিশ্ববিদ্যালয়ের ভাইস চ্যান্সেলর অধ্যাপক আইনুন নিশাত ও বিশিষ্ট গণ্যমান্য ব্যক্তি এবং ব্র্যাক বিশ্ববিদ্যালয়ের বোর্ড অফ ট্রাস্টিজ এর সদস্যবৃন্দ উপস্থিত ছিলেন।
image1.png
S WA  owE v A
RIZHAINR




image2.jpeg




